Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
20 ม.ค. 2559

สรุปภาวะตลาดเช้า
SET Index ปรับลดลง 10.64 จุด (-0.84%) ปิดภาคเช้าที่ 1,255.37 จุด ด้วยมูลค่าการซื้อขาย 19,541.64 ลบ. 
Most Positive Impact: ADVANC (+1.56 จุด BIGC (+0.26 จุด)INTUCH (+0.25 จุด)
Most Negative Impact: PTT (-2.39 จุด) PTTEP (-1.04 จุด) SCC (-1.00 จุด)
 
แนวโน้มตลาดบ่าย  
“พลังงานเมาหมัด แต่สื่อสารยังแกร่ง มองสื่อสารอาจไม่ช่วยอะไรตลาดมากนัก บ่ายนี้หากลงต่ำกว่า 1,250 จุดอาจชี้นำถึง 1,240 จุด”  
กลุ่มพลังงานเมาหมัดและพลิกกลับมาลงแรงกว่า 2.31% ตามราคาน้ำมันที่ยังคงย่ำแย่ ล่าสุดราคาน้ำมัน NYMEX ติดลบอีก 3.41% สู่ 27.49 เหรียญต่อบาร์เรล 
จากประเด็นความกังวลต่อเศรษฐกิจของจีนและเรื่องผลผลิตน้ำมันจากอิหร่าน อาจกระแทกให้น้ำมัน Nymex ลงต่อถึง 25 เหรียญต่อบาร์เรล ซึ่งถ้าน้ำมันลงไปที่ระดับ 25 เหรียญจริง ในทางสถิติจะกระทบต่อ SET Index PTT และ PTTEP โดยตรง เนื่องจากมีค่า Correlation ที่สูงกว่า 0.9 (สัมพันธ์กันสูงมาก) และเมื่อคำนวนด้วยสมการถดถอยหากราคาน้ำมันลงไปถึง 25 เหรียญต่อบาร์เรล จะมีผลทางสถิติต่อ SET
ในทางตรงกันข้ามการปรับลดลงของราคาน้ำมันจะเป็นประโยชน์ ต่อ TOP IRPC และ BA จากการทดสอบสถิติทั้ง 3 ตัวจะมีค่า Correlation -0.75 -0.58 และ -0.78 ตามลำดับ เมื่อสมการถดถอยคำนวนผลทางสถิติหากราคาน้ำมันลงทดสอบ 25 เหรียญ จะทำให้ TOP ไปทดสอบ 69.6 บาท IRPC 4.59 บาท BA 27.55 บาท
ตลาดหุ้นในโซน Northeast Asia ลงกันหนักหน่วย โดยเฉพาะตลาดหุ้นฮ่องกงปรับร่วงกว่า 3.9% หลังตลาดวิตกกังวลว่ากระแสเงินทุนจะไหลออก หลังดอลลาร์ฮ่องกงอ่อนค่ามากที่สุดในรอบ 8 ปี ส่วนสกุลอื่นๆในภูมิภาคก็ล้วนอ่อนค่าลง เช่น วอนของเกาหลี ริงกิตของมาเลเซีย 
มองภาคบ่ายกลุ่มสื่อสารน่าจะเริ่มตันและอ่อนตัวลงบ้าง ส่วนกลุ่มพลังงานมีโอกาสที่จะปรับลงต่อ เช่นเดียวกับกลุ่มอื่นๆที่จะได้รับแรงกดดันจากตลาดหุ้นยุโรปที่คาดว่าจะเปิดตัวติดลบเกิน 1% โดยช่วงบ่ายต้องระวังแนว 1,250 จุดหากต่ำกว่าระดับนี้ อาจลงต่อถึง 1,240 จุด
 
ประเด็นจับตา/ติดตาม :  
สหรัฐ : วันที่ 20 ม.ค.2559 ติดตามการรายงานตัวเลข Head Line CPI ตลาดคาดไว้ที่ +0.8% และ Core CPI ตลาดคาดไว้ที่ 2.1% 
ยุโรป : วันที่ 21 ม.ค.2559 การประชุมธนาคารกลางยุโรป 
หุ้นแนะนำ : KCE MCS MTLS 
หุ้นเก็งกำไรระยะสั้น : TTCL เป้าหมายทำกำไรที่ 18 บาท และตัดขาดทุน 15.8 บาท 
 
Investment Theme:  
1. หุ้น High Dividend Yield และ High Upside SPALI SC LH MCS 
2. หุ้นที่ได้ประโยชน์จากเงินบาทอ่อนค่า และ EPS Growth ปี 2559 เติบโตเด่น SVI KCE 
3. หุ้นที่ได้ประโยชน์จากน้ำมันขาลง BA TOP IRPC SPRC 
4. เก็งผลประกอบการ 4Q58 เด่น TPCH KAMART MTLS GL